钦定古今图书集成/明伦汇编/氏族典/第393卷 > 李浩
## 钦定古今图书集成/明伦汇编/氏族典/第393卷 > 李浩

按《宋史李浩传》：“浩字直夫，家本绥州，徙西河。以父定
荫从军，积官供备库副使，广西都监，裒西北疆事，著
《安边策》，谒王安石，安石言之神宗，召对，改管干麟府
兵马。未行，又从章惇于南江。蛮酋田元猛、元哲合狤
狑拒官军，浩分兵击之，杀狤狑，降元猛、元哲，遂城懿
州。惇上其功，擢引进副使，迁东上阁门使，为副总管。”
五路大举，浩将前军复兰州。迁陇州防御使、知兰州
兼熙河、泾原安抚副使。坐关失守，及报上不实，再贬
秩。哲宗即位，拜忠州防御使、捧日天武都指挥使，进
黔州观察使，历鄜延、太原、永兴、环庆路副都总管，卒。